[Pānuihia te Pire](https://www.legislation.govt.nz/bill/government/2024/0094/latest/LMS1003451.html?search=ts_act%40bill%40regulation%40deemedreg_Treaty+Principles+Bill_resel_25_a&p=1)

He pito kōrero mō te whakaoti i tō tono:

* Kia mārama, kia hāngai hoki. Kia iti te kupu, kia kaua e roa ngā whakamārama.
* Kaua hoki e tuku i ngā kōrero muna mōu ake ki tō tono, ka puta hoki te tono ki te rāngai tūmatanui (ka uru ēnei kōrero ki te tono Pāremata kē).
* Whakamahia ngā meka me ngā tauira wātonu hei tautoko i ō kōrero.
* Me whakaurua he kōrero ki ngā wāhanga e toru i mua i te tuku i tō tono.
* Mā tēnei utauta e pupuri i ō whakautu ki te hiahia koe ki te hoki mai anō ki te whakaoti – heoi, ki te ūkui koe i tō pūtirotiro ka ngaro ō kōrero. Me tārua kātahi ka whakapiri ki tētahi tuhinga kē, kia pai ai tō whakaoti.
* Kāore ō kōrero e puritia ana e mātou – ki te hiahia pupuri koe i ngā kōrero kua tāpirihia, me tārua kātahi ka whakapiri ki tētahi tuhinga kē, kia pai ai tō whakaoti.
* Kōrerotia te pono me te tika! Ahakoa te roa, te poto rānei, he takoha nui tēnei. Karawhiua!

## Ko wai koe, ā, he aha ō whakaaro mō te Treaty Principles Bill?

E mārama ai te Select Committee, tuhia mai he kōrero whaiaro mōu, me ētahi kōrero hono i a koe ki te Pire. Kia maumahara me tuku noa i ngā kōrero mōu e hiahia ana koe kia mōhiotia whānuitia.

He aha ngā kōrero mōu, he aha tō hononga ki tēnei take? Tuhia mai pea tō pepeha, te wāhi e kīia ai koe ko tō kāinga, tō hapori, tō taitara, tō mahi hoki, i ō wheako rānei e hāngai ana ki tēnei take.

Akene ka tuari mai koe i ōu ake hononga ki Te Tiriti.

### Hei tauira

*Nā Te Tiriti, i whakakaha i au me taku hononga ki tōku ahurea Māori, he whakatau i te mauri o tōku oranga.*

*Nā Te Tiriti, he kaha taku tūhonohono haere ki te mana whenua o taku rohe, e noho tonu ai tēnei hononga mō aku mokopuna.*

## He aha te take e tohe ana koe ki te Treaty Principles Bill?

Koinei te wā ki te whakapuaki i ō whakaaro mō te pānga o tēnei Pire ki a koe, ki tō hapori me te motu whānui o Aotearoa. Menaka taea tō **whakahāngai** ki ngā wāhanga o te Pire e tohe nei koe – e mōhio ai te Select Committee e pono mārika ana tō tūnga. He pai hoki ki te whakauru **i te take**, he nui whakaharahara te whakahōnore i Te Tiriti ki a koe.

### Me aro koe ki te whānuitanga o te takune o te Pire nei, pērā:

*Ki te mahi whakawehewehe o tēnei Pire nā te mea e tohu ana ki te whakakore i te tino rangatiratanga me te poko i ngā mōtika Māori i whakaaetia e te Karauna i te tau 1840. He mahi nui hoki ki te whakahōnore ā-ture nei i ngā manawanuitanga o Te Tiriti o Waitangi.*

*He mahinga hōnore kore tēnei nā te Kāwana, i te mea hoki, kāore tonu te Māori i uru ki ngā wānanga mō tēnei take, kua aua atu te wāhia o Te Tiriti o Waitangi, kua whakamanatia te whakapekatanga o Te Tiriti tūturu ake nei, kua whakahētia ngā taunakitanga, kua warea ngā tohutohu o ngā āpiha o te kāwana tonu, ā, me te mea anō, kāore hoki i tūtakina ō rātou ake taumata o te ture kounga hoki.*

*He mea pororaru i te motu (me te ao hoki) i te wā e pokea ana tātou katoa e ngā wero uaua rawa atu, pērā ki [tuhia ōu ake tauira ki konei]. Me whai wāhi tātou ki ngā kaiārahi e tiaki ana i a tātou, he whakaoti i ngā raru nui rawa, kaua ko ērā e waihanga ana i ngā raru hou.*

### Me ruku hōhonu rānei ki ngā pito kōrero:

*Ko tā te Mātāpono 1 o te Pire nei, he whakawhānui i te mana o te Kāwanatanga, he tino wāwāhitanga tēnei o Te Tiriti i whakaaetia i te tau 1840 – e kī ana, ka tohua e te Karauna he Kāwana ki Aotearoa nei.*

*Ko tā te Mātāpono 2 o te Pire, he whakakore i ngā mōtika Māori ki te whakapuaki i te tino rangatiratanga ki ō rātou whenua, ngā tāonga me te whakaputa i te mana motuhake. He whakarāhui i te mana Māori mā te aro noaiho ki ngā mōtika i takea mai i ngā whakataunga Tiriti, me te whakatoka hoki i ngā mōtika mai i te wā o te hainatanga i te tau 1840.*

*Nā, ko tā te Mātāpono 3 o te Pire, he whakamahi i te anga manarite ki te whakakāhore i te tūnga ahurei a te Māori e noho nei hei iwi taketake ki Aotearoa nei. He whakakore hoki i ngā here o te Karauna ki te whakataurangi i ngā mōtika Māori hoki.*

### Ēnei rerenga hei āwhina ki te tīmata:

*He mea hiranga Te Tiriti ki ahau nā te mea…*

*Ko tā te Pire nei he wāwāhi i tēnei mea o te aronga tūrangawaewae, nā te mea…*

*Ko tā te Pire nei he whakahoro i te kotahitanga, mā te…”*

## He aha nei ōu tūtohutanga mō te Select Committee?

Ki ō whakaaro me aha rātou? Me aro hāngai ki ō **tūtohutanga** mō tēnei Pire, e mārama ai te Select Committee ki ō whakaaro, kōrero hoki.

### Anei ōku tūtohutanga ki te Kāwanatanga:

* *Me aukatia te Treaty Principles Bill atu i tēnei wā tonu, kia kaua e kōkiritia.*
* *Whakauruhia ngā tūtohutanga mai i te pūrongo o Te Taraipiunara o Waitangi (Ngā Mātāpono - The Principles) ki tēnei Pire.*
* *Whakakāhoretia ngā te katoa o ngā pōtitake mō Te Tiriti o Waitangi mō ngā rā e heke mai ana.*